**КЫРГЫЗ РЕСПУБЛИКАСЫНЫН ЖОГОРКУ СОТУНУН ПЛЕНУМУНУН ТОКТОМУ**

*Бишкек шаары, 2018-жылдын 30-марты № 9*

**«Республиканын соттору тарабынан эркиндигинен ажыратуу жазасын белгилөө боюнча соттук тажрыйба тууралуу»**

|  |  |
| --- | --- |
| **Колдонуудагы рекдакциясы** | **Өзгөртүү, толуктоо боюнча сунуштар** |
| Кыргыз Республикасынын кылмыш-жазык мыйзамдары соттук-укуктук реформанын жүрүшүндө жасалган кылмыш үчүн жаза белгилөөдө гумандаштыруу тарабына өзгөрүүдө, ошол эле убакта оор жана өзгөчө оор, коррупциялык мүнөздөгү кылмыштардын өсүшү байкалууда. Мындай жагдайда, жазаны белгилөөдө жасалган кылмыштын мүнөзүнө жараша ар бирине жекече мамиле кылуу өзгөчө мааниге ээ.  Жалпысынан Кыргыз Республикасынын соттору эркиндигинен ажыратуу жазасын белгилөөдө ар бир жасалган кылмышка мыйзамдын жеке жоопкерчилик жөнүндөгү талаптарын жетекчиликке алышат. Ошону менен бирге, оор жана өзгөчө оор кылмыштарды жасаган жана мурда соттолуп, оңолуу жолуна түшүүнү каалабаган адамдарга жеңил жаза белгилеген фактылар орун алган учурлар бар.  Соттор тарабынан оор жана өзгөчө оор кылмыштарды жасаган адамдарга өкүмдүн аткарылышынын мөөнөтүн кийинкиге калтыруу, шарттуу соттоону колдонбоо жөнүндө мыйзамдын талаптарын аткарбаган учурлар кездешүүдө.  Соттор жаза белгилөөдө Кыргыз Республикасынын Кылмыш-жаза кодексинин 55-беренесинде (мындан аркы текст боюнча КР КЖКсы) көрсөтүлгөн жоопкерчиликти оордотуучу жагдай катары: өнөкөт кылмыш, алдын ала бүтүм боюнча адамдар тобунун, уюшкан кылмыштуу топтун же кылмыштуу чоң топ тарабынан жана башка жагдайларды унутта калтырып, бирден бир оордотуучу жагдай катары мурдагы соттуулугун гана эске алышууда. Натыйжада, соттуулугу жок адамдар бир кылмыш жасагандыгы жана кылмыштар жыйындысы боюнча бирдей жазага тартылууда.  Жашы жетпеген соттолуучуларга жаза белгилөөдө үстүртөн мамиле кылган учурлар учурайт. Көп учурда иштин бардык жагдайлары кылдаттык менен изилденбей жана күнөөлүүнүн өздүгү тууралуу маалыматтарды карабай чечим кабыл алынууда. Натыйжада, өкүмдүн аткарылышынын мөөнөтүн кийинкиге калтырган же болбосо шарттуу соттолгондор оңолуу жолуна түшпөстөн, кайрадан кыйла оор кылмыштарды жасашууда.  Кээ бир соттор тарабынан КР КЖКнин 59, 60-беренелеринде каралган кылмыштар жыйындысы жана өкүмдөр жыйындысы боюнча жазаны белгилөөдө катачылыктарга жол берилүүдө. Алдын ала камоо убактысы жазанын мөөнөтүнө кошо эсептөө тууралуу маселени чечүүдө каталарга жол берилүүдө.  Соттор кээ бир учурларда кошумча жазаны КР КЖКнин өзгөчө бөлүгүндө милдеттүү түрдө белгиленишине карабай, өкүмдө кошумча жаза белгилебөө тууралуу маселени КР КЖКнин 56-беренесине ылайык талкуулабастан дайындашпайт.  Эркиндигинен ажыратуу жазасын белгилөө тууралуу мыйзамды соттордун туура жана бир беткей колдонуу максатында, Кыргыз Республикасынын Конституциясынын 96-беренесин жана "Кыргыз Республикасынын Жогорку соту жана жергиликтүү соттор жөнүндөгү" Кыргыз Республикасынын Мыйзамынын 15-беренесин жетекчиликке алып, Кыргыз Республикасынын Жогорку сотунун Пленуму токтом кылат: | -----  Жалпысынан Кыргыз Республикасынын соттору эркиндигинен ажыратуу жазасын белгилөөдө ар бир жасалган кылмышка мыйзамдын жеке жоопкерчилик жөнүндөгү талаптарын жетекчиликке алышат. Ошону менен бирге, оор жана өзгөчө оор кылмыштарды жасаган жана ~~мурда соттолуп~~, оңолуу жолуна түшүүнү каалабаган адамдарга жеңил жаза белгилеген фактылар орун алган учурлар бар.  ~~Соттор тарабынан оор жана өзгөчө оор кылмыштарды жасаган адамдарга өкүмдүн аткарылышынын мөөнөтүн кийинкиге калтыруу, шарттуу соттоону колдонбоо жөнүндө мыйзамдын талаптарын аткарбаган учурлар кездешүүдө~~.  Жазаны дайындоодо соттор Кыргыз Республикасынын Кылмыш-жаза кодексинин (мындан ары – КР КЖКси) 74-беренесинде каралган жагдайларды гана оордотуучу жагдайлар катары эсепке алууга милдеттүү жана ушул статьяда көрсөтүлбөгөн жагдайларды оордотуучу жагдайлар деп таанууга укугу жок.  Балдарга жаза белгилөөдө жетишсиз кылдат мамиле жасалган учурлар бар. Көпчүлүк учурда, чечим иштин бардык жагдайларын туура иликтебестен жана күнөөлүүлөрдүн инсандыгы жөнүндө маалыматтарды талдоосуз кабыл алынууда. Натыйжада пробациялык көзөмөл белгиленген же өкүмдү аткарууну кийинкиге калтыруу белгиленген соттолгондор оңолуу жолуна түшпөстөн, кайрадан кыйла оор кылмыштарды жасашууда.  Кээ бир соттор тарабынан КР КЖКнин 77, 78-беренелеринде каралган кылмыштар жыйындысы жана өкүмдөр жыйындысы боюнча жазаны белгилөөдө катачылыктарга жол берилүүдө. Камакта кармоо убактысын жаза өтөө мөөнөтүнө эсептөө маселеси дайыма эле туура чечиле бербейт.  Соттор кээ бир учурларда КР КЖКнин өзгөчө бөлүгүнүн санкциясы менен кошумча жазаны милдеттүү түрдө колдонусу каралганына карабастан соттолгондорго кошумча жаза дайындашпайт, ошондой эле, КР КЖКнин 60-беренесинин 3-бөлүгүнүн талаптарына ылайык, ушул Кодексте каралган учурларда жана тартипте жазанын негизги түрүнө бир же бир нече кошумча жазалар кошулушу мүмкүн болгон кошумча жаза белгилөө маселеси каралбайт.  Эркиндигинен ажыратуу жазасын белгилөө тууралуу мыйзамды соттордун туура жана бир беткей колдонуу максатында, Кыргыз Республикасынын Конституциясынын 98-беренесин жана "Кыргыз Республикасынын Жогорку соту жана жергиликтүү соттор жөнүндөгү" Кыргыз Республикасынын Мыйзамынын 18 жана 19-беренелерин жетекчиликке алып, Кыргыз Республикасынын Жогорку сотунун Пленуму токтом кылат: |
| 1. Адилетсиз жаза жазанын максатына жетүүсүнө өбөлгө болбостугун эске алуу менен, жаза белгилөөдө анын түрүнө жана өлчөмүнө тыкыр жекече мамиле кылуу тууралуу мыйзамдын милдеттүү түрдө кыйшаюусуз аткарылышына соттордун көңүлү бурулсун. | 1. Адилетсиз жаза жазанын максатына жетүүсүнө өбөлгө болбостугун эске алуу менен, жаза белгилөөдө анын түрүнө жана өлчөмүнө тыкыр жекече мамиле кылуу тууралуу мыйзамдын милдеттүү түрдө кыйшаюусуз аткарылышына соттордун көңүлү бурулсун. |
| 2. Оор жана өзгөчө оор кылмыштарды жасаган адамдарга же болбосо мурда соттолуп, кайрадан кылмыш жасагандарга негизсиз жумшак жазаны белгилөөгө соттордун жол бербөөсү тийиш. | 2. Кылмыш-жаза жоопкерчилиги жана жазаны дайындоо жөнүндө маселени чечүүдө сот жасалган кылмыштын мүнөзүн жана оордугунун даражасын, жасалгандардын жүйөлөрүн жана максаттарын, күнөөлүүнүн инсандыгын, келтирилген залалдын өлчөмүн, жазаны жеңилдетүүчү же оордотуучу жагдайларды, жабырлануучунун пикирин эске алууга жана өкүмдө тандалган жаза чарасын жүйөлөштүрүүгө тийиш. |
| 3. Мыйзамдын талабына ылайык жоопкерчиликти оордотуучу жагдайлар болуп КР КЖКнин 55-беренесинде каралган жагдайлар гана аныкталгандыгын соттор эске алсын. Аталган берененин 3-бөлүгүнө ылайык, жаза белгилөөдө сот башка жагдайларды оордотуучу жагдай катары тааный албайт. | 3. Мыйзамдын талабына ылайык жоопкерчиликти оордотуучу жагдайлар болуп КР КЖКнин 74-беренесинде каралган жагдайлар гана аныкталгандыгын соттор эске алсын. Аталган берененин 2-бөлүгүнө ылайык, жаза белгилөөдө сот башка жагдайларды оордотуучу жагдай катары тааный албайт. |
| 4. Өкүмдөрдүн жыйындысы боюнча жаза белгилөөдө соттор КР КЖКнин 60-беренесинин негизинде акыркы өкүм боюнча белгиленген жазага мурдагы өкүм боюнча жазанын өтөлө элек бөлүгү толугу менен же жарым-жартылай кошула турган мурдагы өкүм боюнча жазанын өтөлө элек бөлүгүнүн түрүн жана өлчөмүн кылдаттык менен аныктап, өкүмдүн кириш бөлүгүндө так көрсөтүүлөрү тийиш.  Мурдагы өкүм боюнча жазанын өтөлө элек бөлүгү болуп:  - шарттуу соттолгондо, ошондой эле КР КЖКнин 72-беренесине же болбосо КР ЖПКнин 362- беренесине ылайык жаза өтөө мөөнөтүн кийинкиге калтыруудагы мурдагы өкүм боюнча белгиленген жазанын бүт мөөнөтү (алдын ала камакта отурган мөөнөттөн тышкары);  - соттолгондун милдеттүү жумуштардан качып, өтөлбөй калган мөөнөтү жана убактысы;  - соттолгондун андан ары жаза өтөөдөн мөөнөтүнөн мурда шарттуу бошотулган убактысы (мөөнөтү) эсептелет. | 4. Өкүмдөрдүн жыйындысы боюнча жаза белгилөөдө соттор КР КЖКнин 78-беренесинин негизинде акыркы өкүм боюнча белгиленген жазага мурдагы өкүм боюнча жазанын өтөлө элек бөлүгү толугу менен же жарым-жартылай кошула турган мурдагы өкүм боюнча жазанын өтөлө элек бөлүгүнүн түрүн жана өлчөмүн кылдаттык менен аныктап, өкүмдүн кириш бөлүгүндө так көрсөтүүлөрү тийиш.  Мурдагы өкүм боюнча жазанын өтөлө элек бөлүгү болуп:  - пробация көзөмөлүн белгилөө менен соттолгондо, ошондой эле КР КЖКнин 87-беренесине же болбосо КР ЖПКнин 433-беренесине ылайык жаза өтөө мөөнөтүн кийинкиге калтыруудагы мурдагы өкүм боюнча белгиленген жазанын бүт мөөнөтү;  - соттолгондун милдеттүү жумуштардан качып, өтөлбөй калган мөөнөтү жана убактысы;  - соттолгондун андан ары жаза өтөөдөн мөөнөтүнөн мурда шарттуу бошотулган убактысы (мөөнөтү) эсептелет. |
| 5. Өзгөчө оор кылмыш үчүн соттолгон адамдарга, жашы жетпеген адамдардын жыныстык кол тийбестигине каршы кылмыш жасаган адамдарга, КЖКнин 224, 225, 226 - 226-6, 227, 232, 299 - 299-3, 303-309, 313-315 жана 375-беренелеринде каралган кылмыштарды жасаган адамдарга, уюшкан кылмыштуу топтун, кылмыштуу шериктештиктин (кылмыштуу уюмдун), куралдуу топтун (банданын) курамында кылмыш жасаган адамдарга, туруктуу жашаган жери жок адамдарга, ошондой эле Кыргыз Республикасында убактылуу жашаган чет өлкөлүк жарандарга жана жарандыгы жок адамдарга карата шарттуу соттоо колдонулбайт.  Өнөкөт кылмыштарды жасагандарга карата шарттуу соттоо колдонулбайт. КР КЖКнин 58- беренесине ылайык өнөкөт кылмыштар КР КЖКде каралган негиздерде жана чектерде кыйла катуу жазага тартууга алып келет. | 5. Пробациялык көзөмөл төмөнкү адамдарга колдонулбайт:  - өзгөчө оор кылмыштары үчүн соттолгондорго;  - мамлекеттик жана муниципалдык кызматтын кызыкчылыктарына каршы коррупциялык жана башка кылмыштар үчүн соттолгондорго;  - коомдук коопсуздукка каршы кылмыштар үчүн соттолгондорго;  - конституциялык түзүлүштүн негиздерине жана мамлекеттин коопсуздугуна каршы кылмыштар үчүн соттолгондорго;  - уюшкан топтун же кылмыштуу коомдоштуктун курамында жасалган кылмыштар үчүн соттолгондорго;  - жыныстык кол тийбестик жана жыныстык эркиндигине каршы кылмыштар үчүн соттолгондорго.  Көрсөтүлгөн чектөө он төрт жаштан он сегиз жашка чейинки балдардын жыныстык кол тийбестигине каршы кылмыш жасаган балдарга жайылтылбайт;  - ушул Кодекстин [137](file:///C:\Users\a.kerimkulova\AppData\Local\Temp\Toktom\ff0fd346-f463-4c55-be82-3dab4825af68\document.htm#st_137), [157](file:///C:\Users\a.kerimkulova\AppData\Local\Temp\Toktom\ff0fd346-f463-4c55-be82-3dab4825af68\document.htm#st_157), [158](file:///C:\Users\a.kerimkulova\AppData\Local\Temp\Toktom\ff0fd346-f463-4c55-be82-3dab4825af68\document.htm#st_158), [166](file:///C:\Users\a.kerimkulova\AppData\Local\Temp\Toktom\ff0fd346-f463-4c55-be82-3dab4825af68\document.htm#st_166), [167](file:///C:\Users\a.kerimkulova\AppData\Local\Temp\Toktom\ff0fd346-f463-4c55-be82-3dab4825af68\document.htm#st_167), [168](file:///C:\Users\a.kerimkulova\AppData\Local\Temp\Toktom\ff0fd346-f463-4c55-be82-3dab4825af68\document.htm#st_168), [172](file:///C:\Users\a.kerimkulova\AppData\Local\Temp\Toktom\ff0fd346-f463-4c55-be82-3dab4825af68\document.htm#st_172), [173](file:///C:\Users\a.kerimkulova\AppData\Local\Temp\Toktom\ff0fd346-f463-4c55-be82-3dab4825af68\document.htm#st_173)-беренелеринде каралган кылмыштар үчүн соттолгондорго;  - туруктуу жашаган жери жокторго, ошондой эле Кыргыз Республикасында убактылуу жашап турган чет өлкөлүк жарандарга жана жарандыгы жок адамдарга.  Пробациялык көзөмөл анча оор эмес кылмыш жасагандыгы үчүн - бир жылдан үч жылга чейинки мөөнөткө, ал эми оор кылмыш үчүн үч жылдан беш жылга чейин белгиленет. Пробациялык көзөмөлдүн мөөнөтү соттолгон адам пробация органына келген күндөн тартып эсептеле баштайт.  Соттун өкүмүнүн корутунду бөлүгүндө сөзсүз пробациялык көзөмөлдү колдонуу менен жазадан бошотууда пробациялык көзөмөлдүн мөөнөтүнүн узактыгы, ошондой эле соттолгон адамга жүктөлүүчү контролдук талаптар жана пробациялык милдеттер, анын ичинде пробация органына келип туруу милдети көрсөтүлүшү керек.  Сот өкүмдү жарыялаганда соттолгон адамга сот пробациялык милдеттерди жазуу жүзүндө түшүндүрүп берүүгө милдеттүү. |
| 6. КР КЖКнин 59-беренесинин 4-бөлүгүнүн жана (же) 60-беренесинин эрежелери боюнча белгиленген эркиндигинен биротоло ажыратуу жазасынын мөөнөтү акыркы өкүм чыгарылган күндөн тартып эсептелет.  Бул учурда акыркы иш боюнча үй камагына жана алдын ала камоо түрүндөгү тандалган бөгөт коюу чарасынын же кармоонун мөөнөтү сот тарабынан жазанын мөөнөтүн белгилегенде эсепке кирет, андан тышкары, биринчи өкүм боюнча толугу менен же жарым-жартылай өтөлгөн жаза, КР КЖКнин 59-беренесинин 4-бөлүгүнүн эрежелеринин негизинде белгиленген жазанын эсебине кирет. | 6. КР КЖКнин 77-беренесинин 5-бөлүгүнүн жана (же) 78-беренесинин эрежелери боюнча белгиленген эркиндигинен биротоло ажыратуу жазасынын мөөнөтү акыркы өкүм чыгарылган күндөн тартып эсептелет.  Бул учурда акыркы иш боюнча үй камакта кармоонун жана камакта кармоо түрүндөгү тандалган бөгөт коюу чарасынын же кармоонун мөөнөтү сот тарабынан жазанын мөөнөтүн белгилегенде эсепке кирет, андан тышкары, биринчи өкүм боюнча өтөлгөн жаза, КР КЖКнин 77-беренесинин 5-бөлүгүнүн эрежелеринин негизинде белгиленген жазанын эсебине кирет. |
| 7. Өкүмдөрдүн жыйындысы боюнча акыркы жаза жаңыдан жасалган кылмыш үчүн дайындалган жазага караганда да, ошондой эле мурдагы өкүм боюнча жазанын өтөлө элек бөлүгүнөн да жогору болууга тийиш экендигине соттордун көңүлү бурулсун. | 7. Өкүмдөрдүн жыйындысы боюнча акыркы жаза жаңыдан жасалган кылмыш үчүн дайындалган жазага караганда да, ошондой эле мурдагы өкүм боюнча жазанын өтөлө элек бөлүгүнөн да жогору болууга тийиш экендигине соттордун көңүлү бурулсун. |
| 8. Акыркы өкүм чыгарылган күндөн тартып, КР КЖКнин 59-беренесинин 4-бөлүгүнүн жана 60- беренесинин негизинде биротоло белгиленген эркиндигинен ажыратуу жазасын өтөө мөөнөтү иш жүзүндө камакка алынгандан тартып эсептелээрин соттордун эске алуусу зарыл. Иш жүзүндө үй камагына же алдын ала камоо түрүндөгү тандалган бөгөт коюу чарасынын мөөнөтүнөн тартып, өкүмдүн мыйзамдуу күчүнө киргенге чейин тандалган бөгөт коюу чарасынын мөөнөтү жазанын мөөнөтүнө кирет. | 8. Акыркы өкүм чыгарылган күндөн тартып, КР КЖКнин 77-беренесинин 5-бөлүгүнүн жана 78- беренесинин негизинде биротоло белгиленген эркиндигинен ажыратуу жазасын өтөө мөөнөтү иш жүзүндө камакка алынгандан тартып эсептелээрин соттордун эске алуусу зарыл. Иш жүзүндө үй камакта кармоонун же камакта кармоо түрүндөгү тандалган бөгөт коюу чарасынын мөөнөтүнөн тартып, өкүмдүн мыйзамдуу күчүнө киргенге чейин тандалган бөгөт коюу чарасынын мөөнөтү жазанын мөөнөтүнө кирет. |
| 9. Эки же андан көп кылмыштарды жасагандыгы үчүн, ошондой эле өкүмдөрдүн жыйындысы боюнча эркиндигинен ажыратуу жазасын белгилөөдө, сот түзөтүү мекемесинин түрүн ар бир кылмыш үчүн эмес, жазаны биротоло белгилегенде дайындашы зарыл. | 9. Эки же андан көп кылмыштарды жасагандыгы үчүн, ошондой эле өкүмдөрдүн жыйындысы боюнча эркиндигинен ажыратуу жазасын белгилөөдө, сот түзөтүү мекемесинин түрүн ар бир кылмыш үчүн эмес, жазаны биротоло белгилегенде дайындашы зарыл. |
| 10. КР КЖКнин 46-беренесине ылайык кызматтык милдеттерди аткарууда жасаган кылмыштар боюнча ар бир учурда сот мындан ары соттолуучунун белгилүү кызматтарды ээлөө укугунан ажыратуу (белгилүү иш жүргүзүү) тууралуу маселени талкуулашы керек.  Бир нече кылмыштарды жасаган адамга кошумча жаза чектөөдө бир кылмыш үчүн өзүнчө же болбосо бир нече кылмыштар үчүн өзүнчө белгилеп, андан кийин жазалардын жыйындысы боюнча чечим кабыл алуусу зарыл.  Эгерде күнөөкөр соттолуп жаткан мыйзам боюнча кошумча жаза белгилөө милдеттүү түрдө каралса, сот КР КЖКнин 56-беренесинде көрсөтүлгөн шарттарга гана таянып кошумча жазаны белгилебестен КР КЖКнин көрсөтүлгөн беренесине шилтеме жасап, өкүмдө мындай жеңилдетүүнүн негиздерин жүйөөлөштүрүүсү зарыл. | 10. КР КЖКнин 63-беренесине ылайык кызматтык милдеттерди аткарууда жасаган кылмыштар боюнча ар бир учурда сот мындан ары соттолуучунун белгилүү кызматтарды ээлөө укугунан ажыратуу (белгилүү иш жүргүзүү) тууралуу маселени талкуулашы керек.  Соттор КР КЖКнин [336](file:///C:\Users\a.kerimkulova\AppData\Local\Temp\Toktom\ff0fd346-f463-4c55-be82-3dab4825af68\document.htm#st_336)-[343](file:///C:\Users\a.kerimkulova\AppData\Local\Temp\Toktom\ff0fd346-f463-4c55-be82-3dab4825af68\document.htm#st_343)-беренелеринде, [344-беренесинин](file:///C:\Users\a.kerimkulova\AppData\Local\Temp\Toktom\ff0fd346-f463-4c55-be82-3dab4825af68\document.htm#st_344) 2, 3 жана 4-бөлүктөрүндө, [345-беренесинин](file:///C:\Users\a.kerimkulova\AppData\Local\Temp\Toktom\ff0fd346-f463-4c55-be82-3dab4825af68\document.htm#st_345) 2 жана 3-бөлүктөрүндө, [346](file:///C:\Users\a.kerimkulova\AppData\Local\Temp\Toktom\ff0fd346-f463-4c55-be82-3dab4825af68\document.htm#st_346)-[348](file:///C:\Users\a.kerimkulova\AppData\Local\Temp\Toktom\ff0fd346-f463-4c55-be82-3dab4825af68\document.htm#st_348)-беренелеринде каралган мамлекеттик жана муниципалдык кызматтын кызыкчылыктарына каршы коррупциялык жана башка кылмыштарды жасагандыгы үчүн белгилүү бир кызмат орундарын ээлөө же белгилүү бир иш менен алектенүү укугунан ажыратуу милдеттүү түрдө дайындалаарын жана мамлекеттик жана муниципалдык кызматта кызмат орундарын ээлөөгө өмүр бою тыюу салынаарын эске алышы зарыл.  Бир нече кылмыштарды жасаган адамга кошумча жаза чектөөдө бир кылмыш үчүн өзүнчө же болбосо бир нече кылмыштар үчүн өзүнчө белгилеп, андан кийин жазалардын жыйындысы боюнча чечим кабыл алуусу зарыл.  Эгерде күнөөкөр соттолуп жаткан мыйзам боюнча кошумча жаза белгилөө милдеттүү түрдө каралса, кылмыштын өзгөчө субъекти тарабынан баланын же майыптын өмүрүнө жана ден соолугуна же жыныстык кол тийбестигине каршы кызматтык абалын пайдаланып атайылап кылмыш жасалган учурда белгилүү бир кызмат ордун ээлөө же белгилүү бир иш менен алектенүү укугунан ажыратуу, жазанын кошумча түрү катары сот тарабынан милдеттүү түрдө дайындалууга жатат. Ошол эле убакта жазанын бул түрүнүн эң жогорку мөөнөтү төрт эсеге көбөйөт, бирок жалпы мөөнөтү он эки жылдан ашпашы керек.. |
| 11. КР КЖКнин 56-беренесине ылайык сот, жосундун коомдук коркунучтуулук деңгээлин кыйла төмөндөткөн иштин өзгөчө жагдайларын, ошондой эле күнөөкөрдүн инсандыгын эске алып жана ага ошол кылмыш үчүн мыйзамда каралган ылдыйкы чектен төмөн жаза белгилөөнү зарыл деп таап жүйөөлөрүн милдеттүү түрдө көрсөтүү менен мындай жеңилдетүүгө жол бере алат. Мында жазанын мөөнөтү жана өлчөмү КР КЖКнин 49-беренесинин экинчи бөлүгүндө жазанын ушул түрү үчүн каралган эң төмөнкү чектен төмөн болушу мүмкүн эмес.  КР КЖКнин 56-беренесинин 3-бөлүгүнө ылайык айрым жеңилдетүүчү жагдайлар, ошондой эле андай жагдайлардын жыйындысы да өзгөчө жагдайлар деп таанылышы мүмкүн.  Аталган берененин колдонулушу КР КЖКнин 224, 225 жана 303-315-беренелеринде каралган кылмыштарды жасаган адамдарга карата жайылтылбайт.  КР КЖКнин 56-беренесинде каралган өзгөчө жагдайлар болгондо өнөкөт кылмыштар үчүн жаза аталган Кодекстин 58-беренесинин экинчи бөлүгүндө каралган чектөөлөрдү эске албастан белгиленет. | 11. Күнөөсүн мойнуна алуу жөнүндө келишим түзүлгөн учурда, сот адам күнөөлүү деп табылган беренеде каралган жазанын минималдуу өлчөмүнүн чегинде эркиндигинен ажыратууга байланышпаган жазаны дайындайт. Эгерде берененин санкциясында эркиндигинен ажыратууга байланышпаган жазалар жок болсо, адамды күнөөлүү деп тапкан берене менен каралган эркиндигинен ажыратуу түрүндөгү жазанын эң төмөнкү мөөнөтүнүн жарымынан аз эмес мөөнөткө дайындалат.  Соттор мамлекеттик жана муниципалдык кызматтын кызыкчылыктарына каршы коррупциялык же башка кылмыштар каралган кылмыштарды жасагандыгы үчүн адам күнөөсүн мойнуна алуу жөнүндө келишим түзгөндө жана материалдык зыяндын ордун толугу менен толтурганда, сот адам күнөөлүү деп таанылган беренеде каралган жазанын эң төмөнкү мөөнөтүнүн жарымынан аз эмес мөөнөткө эркиндигинен ажыратуу түрүндөгү жаза дайындалаарын эске алуулары зарыл.  Жаза дайындоодо сот ар бир конкреттүү иш боюнча иштин жагдайларын, күнөөлүүнүн инсандыгын, жасалган жосундун коомдук коркунучтуулугун, ошондой эле дайындалган жазанын соттолгон адамды оңдоого жана анын жаңы кылмыш жасоодон алдын алууга мүмкүн болуучу таасирин ар тараптуу эске алууга милдеттүү. |
| 12. Соттор жашы жетпегендерге эркиндигинен ажыратуу жазасын белгилөөдө Кыргыз Республикасынын Жогорку сотунун Пленумунун 2017-жылдын 13-октябрындагы № 10 "Жашы жетпегендердин жасаган кылмыштары жөнүндө иштер боюнча соттук тажрыйба тууралуу" токтомунун 35, 36, 37-пункттарын эске алуусу зарыл. | 12. Балдарга жаза белгилөөдө соттор КР КЖКнин 108-беренесинин ченемдерине ылайык, кылмыш жасаган учурда он сегиз жашка чыга элек балдар алты айдан он жылга чейинки мөөнөткө эркиндигинен ажыратылышы мүмкүн экендигин эске алууга тийиш.  Он төрт жаштан он сегиз жашка чейинки курактагы бала КР КЖКнин 108-беренесинин 2-бөлүгүнө ылайык жасалган жосундун оордугуна жараша эркиндигинен ажыратуу жаза дайындалат.  Ошондой эле соттор он төрт жаштан он алты жашка чейинки курактагы балага оор же өзгөчө оор кылмыш жасагандыгы үчүн эркиндигинен ажыратуу түрүндө жаза дайындалганда, ушул Кодекстин Өзгөчө бөлүгүнүн тийиштүү беренесинде каралган жазанын төмөнкү чеги жарымына кыскартылаарын эске алышы керек. |
| 13. Айыпты, үч эселенген айыпты аткаруусу мүмкүн эместигине байланыштуу эркиндигинен ажыратууга алмаштыруу жөнүндө сот аткаруучулардын өтүнүчүн кароодо, сот жазаны аткаруудан четтегендиктин себептерин айкындап-тактоого тийиш, ошондой эле мыйзам менен соттолуучунун айыпты төлөөнүн мөөнөтүн кийинкиге калтырууга же узартууга укугу каралгандыгы эске алынууга тийиш.  Кыргыз Республикасынын Жазык-аткаруу кодексинин 24-беренесинин 2-бөлүгүнө ылайык эгерде соттолгондун жазапулду бир эле мезгилде төлөөгө мүмкүнчүлүгү болбосо, сот соттолгондун өтүнүчү жана жазаны аткаруучу органдын корутундусу боюнча төлөөнүн мөөнөтүн алты айга чейин узартып же кийинкиге калтырышы мүмкүн.  Тактап айтканда, айыпты, үч эселенген айыпты төлөөгө мүмкүнчүлүгү болбосо сот аткаруучулар соттолгондорго алардын төлөөнүн мөөнөтүн кийинкиге калтыруу же бөлүп төлөө тууралуу сотко кайрылуусу жөнүндө укугун түшүндүрүшү керек. Соттор аталган кайрылууларды кароодо, буга чейин төлөөнүн мөөнөтүн кийинкиге калтырылгандыгын же бөлүп төлөнгөндүгүн аныктоо зарыл, анткени кайра дагы төлөөнүн мөөнөтүн кийинкиге калтырууга же мөөнөтүн узартууга жол берилбейт.  Сот айыпты же үч эселенген айыпты төлөөнүн мөөнөтүн кийинкиге калтыруу же бөлүп төлөө тууралуу соттук актыны кабыл алган учурда, соттолгон 6 айлык мөөнөттүн ичинде жазаны аткаруусу тийиш. Эгерде соттолгон аталган мөөнөттүн ичинде жазаны аткарбаса, жазаны аткаруудан четтөө деп эсептелиши керек.  Сот аткаруучу айыпты, үч эселенген айыпты эркиндигинен ажыратууга алмаштыруу тууралуу сунушту жазапулду төлөөнүн мөөнөтүн кийинкиге калтыруу же бөлүп төлөөнүн мөөнөтү өткөндөн кийин сотко киргизиши мүмкүн. | 13. Соттолгондорго айып мыйзамда белгиленген мөөнөттө төлөнбөгөн учурда, сот адам күнөөлүү деп табылган КР КЖКнин 65 — беренесинин 5-бөлүгүнө, Кыргыз Республикасынын Жазык-аткаруу Кодексинин 59-беренесине (мындан ары-КР ЖаК) жана "Соттук аткаруучулардын статусу жөнүндө жана аткаруу өндүрүшү тууралуу" Кыргыз Республикасынын Мыйзамынын 94-беренесинин 5-бөлүгүнө ылайык мажбурлап аткаруу органынын сунуштамасынын негизинде айыпты адам күнөөлүү деп табылган КР КР КЖКнин өзгөчө бөлүгүнүн тиешелүү беренесинде каралган мөөнөттүн чегинде эркиндигинен ажыратууга алмаштырат.  Эгерде адам күнөөлүү деп таанылган берененин санкциясында эркиндигинен ажыратуу каралбаса, адам КР КЖКнин [370-беренесинин](file:///C:\Users\a.kerimkulova\AppData\Local\Temp\Toktom\ff0fd346-f463-4c55-be82-3dab4825af68\document.htm#st_370) негизинде кылмыш-жаза жоопкерчилигине тартылаарын соттор эске алышы керек. |
| 14. КР КЖКнин 49-беренесинин 8-бөлүгүнө ылайык эркиндигинен ажыратууга соттолгон жаш курагы элүү бештен ашкан эркектердин жана жаш курагы элүүдөн ашкан аялдардын жаза мөөнөтү КР КЖКнин Өзгөчө бөлүгүнүн тийиштүү беренесинде каралган эң чоң эркиндигинен ажыратуу мөөнөтүнүн төрттөн үчүнөн ашуусу мүмкүн эмес.  КР КЖКнин 58-беренесинде каралган өнөкөт, коркунучтуу өнөкөт жана өзгөчө коркунучтуу өнөкөт кылмыштар үчүн жаза белгилөөдө КР КЖКнин 49-беренесинин 8-бөлүгү артыкчылыкка ээ. | 14. Соттор КР КЖКнин 67-беренесинин 5-бөлүгүнө ылайык эркиндигинен ажыратууга соттолгон жаш курагы элүү бештен ашкан эркектердин жана жаш курагы элүүдөн ашкан аялдардын жаза мөөнөтү КР КЖКнин өзгөчө бөлүгүнүн тийиштүү беренесинде каралган эң чоң эркиндигинен ажыратуу мөөнөтүнүн төрттөн үчүнөн ашуусу мүмкүн эместигин эске алуулары зарыл.  Кыргыз Республикасынын Жогорку соту Кыргыз Республикасынын Кылмыш-жаза процессуалдык кодексинин [61-главасына](toktom://db/171172#g61) ылайык чет мамлекеттин сотунун өкүмүн аткаруу менен байланышкан маселени чечүүдө Кыргыз Республикасынын жаранынын же болбосо Кыргыз Республикасынын аймагында туруктуу жашаган жарандыгы жок адамдын жазасын андан ары өтөө үчүн Кыргыз Республикасына өткөрүп берилүүгө болгон укугун ишке ашырууну камсыз кылуу максатында, өзүнүн токтомунда 67-берененин 4-бөлүгүнүн жоболорун эске албастан, чет мамлекеттин соту дайындаган түзөтүү мекемесинин режимине ылайык келген абактын түрүн аныктайт. |
| 15. Апелляциялык, кассациялык жана көзөмөл инстанциядагы соттор жазык иштерди кароодо эркиндигинен ажыратуу жазасын белгилөөдө жасалган кылмыштын мүнөзү жана коомдук  коркунучтуулук деңгээли, күнөөкөрдүн өздүгүнө жана башка жагдайларга дал келүүсүн кылдат текшериши керек. | 15. Апелляциялык жана кассациялык инстанциядагы соттор жазык иштерди кароодо эркиндигинен ажыратуу жазасын белгилөөдө жасалган кылмыштын мүнөзү жана коомдук коркунучтуулук деңгээли, күнөөкөрдүн өздүгүнө жана башка жагдайларга дал келүүсүн кылдат текшериши керек. |
| 16. Ушул токтом кабыл алынгандыгына байланыштуу Кыргыз Республикасынын Жогорку сотунун Пленумунун "Республиканын соттору тарабынан эркиндигинен ажыратуу жазасын белгилөө боюнча соттук тажрыйба тууралуу" жөнүндө 1991-жылдын 4-октябрындагы токтому күчүн жоготту деп табылсын. | 16. Ушул токтом кабыл алынгандыгына байланыштуу Кыргыз Республикасынын Жогорку сотунун Пленумунун "Республиканын соттору тарабынан эркиндигинен ажыратуу жазасын белгилөө боюнча соттук тажрыйба тууралуу" жөнүндө 2018-жылдын 30-мартындагы № 9 токтому күчүн жоготту деп табылсын. |

Кыргыз Республикасынын

Жогорку сотунун төрагасы М.А.Сатыев

Пленумдун катчысы,

Кыргыз Республикасынын

Жогорку сотунун судьясы Т.Т.Чаргынова

|  |  |
| --- | --- |
|  |  |
|  |  |